Eliezer Ben-Yehuda

Eliezer Ben‑Yehuda (nama lahir: Eliezer Yitzhak Perlman; 7 Januari 1858 – 16 Disember 1922) seorang ahli bahasa dan jurukamus Yahudi kelahiran Empayar Rusia. Beliau tokoh penting mengembangkan lanjut penyekularan bahasa Ibrani dari sekadar bahasa agama dan berjaya menggiatkannya sebagai suatu bahasa perantara sekular dan seharian mereka.

 Awal hidup dan pendidikan 
Eliezer Yitzhak lahir di Luzhki, Vilna (kini terletak dalam Oblast Vitebsk, Belarus) to Yehuda Leib dan Tzipora Perlman yang berasal dari sekolah aliran Hasidi Chabad menuturkan bahasa Yidi. Pendidikan beliau dimulakan sejak usia 3 tahun di sekolah agama yang mengajarkan Taurat, Masnah dan Talmud yang dilazimkan dalam masyarakatnya. Beliau dihantarkan ke sekolah tinggi Taurat dengan harapan menjadi seorang rabai; di sekolah inilah beliau dedidahkan kepada banyak penulisan moden pencerahan Yahudi dan bahasa-bahasa asing termasuk bahasa Jerman, Perancis dan Rusia. Beliau melanjutkan pelajaran di Dünaburg (kini Daugavpils, Latvia)  di mana beliau diperkenalkan kepada gerakan Zionisme.

Beliau ke Paris pada 1877 untuk mempelajari tawarikh dan siasah kenegerian Timur Tengah di Universiti Sorbonne selama empat tahun. Di sini, suatu kejadian di mana seorang rakan sekelas Yahudi asal Baitulmaqdis bercakap bahasa Ibrani dengannya yang mencetuskan idea menghidupkan semula bahasa tersebut luar dari lingkungan agama sebagai perantara sesebuah bangsa.

 Kerjaya 

 Dalam bidang perguruan 
Beliau berhijrah ke Palestin pada 1881 untuk bekerja sebagai guru di pejabat Alliance Israélite Universelle Baitulmaqdis. Di sini beliau cuba mengembangkan idea penduniaan bahasa Ibrani yang dilihatnya boleh memudahkan komunikasi sesama orang Yahudi seluruh dunia yang berhijrah ke tempat sama senasibnya. Theodor Herzl menganggap rancangannya sangat mengarut bahkan lebih mahukan bahasa Jerman tuturannya sebagai bahasa kebangsaan negara Zionisnya sambil memperkecilkan kemampuan bahasa Ibrani dalam mengungkapkan idea moden.

 Membuat kamus Ibrani moden 

Eliezer mendirikan Majlis Bahasa Ibrani (Va'ad HaLashon) duluan kepada Akademi Bahasa Ibrani yang wujud saat ini. Beliau memerbitkan kamus bahasa Ibrani moden pertama yakni  menerapkan unsur bahasa serumpun termasuk Bahasa Aramia, Bahasa Mesir dan terutamanya bahasa Arab — Eliezer menganggap bahasa Arab (waima tidak tepatnya) sebagai tinggalan bahasa Ibrani asal yang boleh ditelusuri dan digunakan semula untuk membentuk kosa kata Ibrani moden; kaedah penggaluran ini turut diteruskan majlis diketuainya.

Kematian
Ben-Yehuda meninggal pada 16 Disember 1922 pada usia 64 tahun akibat tuberkulosis. Mayatnya dikebumikan di Jabal Zaitun dalam majlis dihadiri oleh 30,000 orang.

 Nota 

 Rujukan 

Bacaan lanjut
Blau, Joshua The Renaissance of Modern Hebrew and Modern Standard Arabic. Berkeley, California: University of California Press. 1981.
Fellman, Jack (1973). The Revival of a Classical Tongue: Eliezer Ben Yehuda and the Modern Hebrew Language.  Den Haag, Belanda: Mouton. 1973. 

Lang, Yosef . The Life of Eliezer Ben Yehuda. Yad Yitzhak Ben Zvi, 2 volume, (Ibrani).
Ilan Stavans, Resurrecting Hebrew. (2008).
Elyada, Ouzi . Hebrew Popular Journalism : Birth and Development in Ottoman Palestine, London and N.Y, Routledge, 2019 (History of Ben-Yehuda’s Press)


Pautan luar

 Catatan pribadi Eliezer Ben-Yehuda disimpan di Central Zionist Archives di Yerusalem.
 An interview with Dola Ben-Yehuda Wittmann (anak perempuan Eliezer Ben-Yehuda) di Dartmouth Jewish Sound Archive



Kategori:Kelahiran 1858
Kategori:Kematian 1922
Kategori:Yahudi Belarus